בראש הרשימה עומדת כאמור איטל בציר אלשיך. אשת תקשורת המוכרת בזכות הובלת מחאת 'עיר אחת–רב אחד'. במקום השני נמצא אסף אל-בר, תושב שכונת חבצלת, איש חינוך ומדריך פדגוגי ששימש עד לאחרונה כמנכ"ל המרכז לפיתוח קהילות. במקום השלישי נמצאת הילה קצב, משכונת 'רחובות ההולנדית', משמשת בתפקיד ניהול בכיר במשאבי אנוש בחברה בינלאומית.
במקום הרביעי נמצא הרן יקיר. פעיל מרכזי בקהילת הלהט"ב. את החמישייה סוגרת ורד הורניק, משכונת 'רחובות החדשה', מדענית בעלת תואר שני מטעם מכון ויצמן, ממציאה בחברות ביוטק, בוגרת קורס דירקטוריות וכיום עורכת פטנטים בפארק המדע.
"אני גאה להציג את הרשימה הכי שיוונית למועצה של נשים וגברים איכותיים, אנשי מקצוע ובעלי אג'נדה חברתית המתמודדים למועצה מתוך רצון אמיתי להשפיע, לשנות ולהכניס עולמות תוכן חדשניים המתאימים לעידן המודרני", אומרת אלשיך, ומוסיפה: "זה העידן שלנו, שישמעו את קול האמהות, הנשים, בעוצמה חזקה וברורה. שנהיה שותפות שוות בקבלת ההחלטות ונביא שיח אחר מכיל ומשתף לתוך ישיבות המועצה".
עידוד השקיפות מצד העירייה ושותפות של התושבים.
התנגדות לפיתוח מואץ של העיר ללא תכנון ובקרה.
דגש על שמירת החילוניות.
חינוך שבו ניתן לבחור מתוך מגוון מסגרות חינוך מותאם לכל תלמיד ועידוד ההשקעה במערכת החינוך עם הענקת תקציבים שווים לכל ילד.
ניצול מקסימלי של משאב ההון האנושי הקיים בעיר.
הכנת תכנית אב לשילוב אזרחים ותיקים בפעילות העירונית ומניעת הונאת קשישים.
אימוץ קהילת הלהט"ב ופיתוח בר קיימא.